Document ID: 32012D0450

KOMISIJAS ĪSTENOŠANAS LĒMUMS
(2012. gada 27. jūlijs),
ar ko groza Lēmumu 2009/821/EK attiecībā uz robežkontroles punktu sarakstu
(izziņots ar dokumenta numuru C(2012) 5187)
(Dokuments attiecas uz EEZ)
(2012/450/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (1), un jo īpaši tās 20. panta 1. punktu un 3. punktu,
ņemot vērā Padomes 1991. gada 15. jūlija Direktīvu 91/496/EEK, ar ko nosaka principus attiecībā uz tādu dzīvnieku veterināro pārbaužu organizēšanu, kurus Kopienā ieved no trešām valstīm, un ar ko groza Direktīvu 89/662/EEK, Direktīvu 90/425/EEK un Direktīvu 90/675/EEK (2), un jo īpaši tās 6. panta 4. punkta otrās daļas otro teikumu,
ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (3), un jo īpaši tās 6. panta 2. punktu,
tā kā:
(1)
Komisijas 2009. gada 28. septembra Lēmumā 2009/821/EK, ar ko izveido apstiprināto robežkontroles punktu sarakstu, paredz konkrētus noteikumus par inspekcijām, kuras veic Komisijas veterinārijas eksperti, un nosaka Traces veterinārās vienības (4), ir iekļauts to robežkontroles punktu saraksts, kuri ir apstiprināti saskaņā ar Direktīvu 91/496/EEK un Direktīvu 97/78/EK. Šis saraksts ir izklāstīts minētā lēmuma I pielikumā.
(2)
Pamatojoties uz Čehijas Republikas, Vācijas, Spānijas, Itālijas, Portugāles un Apvienotās Karalistes paziņojumu, Lēmuma 2009/821/EK I pielikumā iekļautajā sarakstā būtu jāgroza ieraksti par minēto valstu robežkontroles punktiem.
(3)
Pēc Komisijas pārbaudes dienestu, proti, Pārtikas un veterinārā dienesta, veiktām apmierinošām pārbaudēm minēto valstu ierakstiem Lēmuma 2009/821/EK I pielikumā iekļautajā sarakstā būtu jāpievieno jauni robežkontroles punkti Jade-Weser-Port Wilhelmshaven ostā (Vācija), Rīgas lidostā (Latvija) un Edinburgh lidostā (Apvienotā Karaliste).
(4)
Turklāt Itālija ir paziņojusi, ka uz laiku būtu jāaptur Milano-Linate lidostas robežkontroles punkta darbība un uz laiku jāatjauno Torino-Caselle robežkontroles punkta apturētā darbība. Tādēļ būtu atbilstoši jāgroza Lēmuma 2009/821/EK I pielikumā iekļautais ierakstu saraksts par attiecīgo dalībvalsti.
(5)
Turklāt Latvija ir paziņojusi, ka uz laiku būtu jāaptur Patarnieku robežkontroles punkta darbība, tāpēc būtu atbilstoši jāgroza attiecīgais ieraksts par minēto dalībvalsti Lēmuma 2009/821/EK I pielikumā.
(6)
Tāpēc attiecīgi būtu jāgroza Lēmums 2009/821/EK.
(7)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2009/821/EK I pielikums ir grozīts saskaņā ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 2012. gada 27. jūlijā

Labels: 3
18
6